label_title: Második csata a donecki repülőtérnél
label_desc: 2014. szeptember 28-án a második donecki repülőtéri csatát elindító lövöldözés tört ki Ukrajna Donecki területén, Doneckben, a Donecki nemzetközi repülőtéren a Donyecki Népköztársaság támogatta szeparatista felkelők és az ukrán hadsereg, valamint az őket támogatók között. Ezt ugyanitt már megelőzte egy másik ütközet, amikor a terület ukrán kézen maradt. Az új csatára egy érvényben lévő tűzszüneti megállapodás, a szeptember 5-én életbe lépett minszki jegyzőkönyv dacára került sor. A csata elején ez volt a város utolsó része, ami még kormányzati ellenőrzés alatt állt, közvetlenül az ukránok és a felkelők által ellenőrzött területek határán. A heves összetűzések az új évben is folytatódtak, és a legrosszabb eseményekre januárban került sor. 2015. január 21-én a donyecki hadsereg lerohanta a kormány reptéri állásait. A megmaradt ukrán erőket kivégezték, fogságba ejtették, vagy megadásra kényszerítették.